Seo Eun-kwang

Seo Eun-kwang (; s. 22. marraskuuta 1990), joka tunnetaan myös etunimellään Eunkwang, on eteläkorealainen laulaja, viihdetaiteilija, musikaalinäyttelijä ja eteläkorealaisen poikaryhmä BtoB:n johtaja ja päälaulaja sekä levy-yhtiönsä Cube Entertainmentin hallituksen jäsen.

Elämäkerta 
Seo Eunk-wang syntyi 22. marraskuuta 1990 Yonginissa, Gyeonggissa, Korean tasavallassa. Hän valmistui Dongshinin yliopistosta käytännön musiikin alalta. Hänellä on nuorempi veli nimeltään Seo Eun-chong.

Eunkwang tunnetaan myös aktiivisena tietokonepelaajana ja yhtenä pelirinki 우최아 (우리는 최강 아이돌):n (kirjaimellisesti "me olemme vahvimmat idolit") jäsenenä yhdessä BTS:n Jinin, Wanna Onen Park Ji Hoonin, VIXX:n Kenin, B.A.P:n Youngjaen sekä Kwon Hyun Binin kanssa.

Hyväntekeväisyys 
Vuonna 2017 Seo osallistui Donation Applause 337 Relay Campaign -lahjoituskampanjaan yhdessä 200 muun viihdetaiteilijan ja urheilutähden kanssa. Kampanjan tarkoituksena oli jokaisen osallistujan jakaa enemmän kuin kolme lahjoitusta ja lähettää lämpöä useammalle kuin kolmelle ystävälle sekä ostaa jotain yli 7000 Etelä-Korean wonin arvosta. Tämän seurauksena 418 Seon fania lahjoitti paikalliseen lasten kuntoutussairaalaan, jonka vaikeiden vammaisten lasten hoito oli Seon kokonaan rahoittama.   

Marraskuussa 2017 Seo ja hänen faninsa lahjoittivat 10 miljoonaa wonia lapsuusajan diabetesta kärsivien lasten auttamiseksi. Seon levy-yhtiön Cube Entertainmentin mukaan fanit aloittivat lahjoitusten keräämisen Korea Diabetes Associationille, jonka suurlähettiläinä BtoB toimii, syntymäpäiväprojektiksi Seolle. Laulajan kuullessa tästä otti hänkin osaa lahjoitukseen ja myös toimitti apurahan sen saajille henkilökohtaisesti. 

Huhtikuussa 2019 hän lahjoitti asepalveluksessa ollessaan 20 miljoonaa wonia Sokcho-tulipalosta kärsineiden alueiden auttamiseen Hope Bridge National Disaster Relief Association -järjestön kautta.  

Tammikuussa 2020 Korea Heart Foundation paljasti, että Seo lahjoitti vuoden 2019 lopulla 20 miljoonaa wonia taloudellisesti vaikeuksissa olevien sydänpotilaiden auttamiseksi.   

BtoB:n fanikerho Melody lahjoitti huhtikuussa 2020 naisten hygieniatuotteita Seon asepalveluksen loppumisen muistoksi. Melodyt toimittivat World Human Bridge -järjestön kautta yhteensä 3 201 terveyssidettä sekä pyyhettä COVID-19:stä kärsiville raskaana oleville naisille heikossa asemassa olevissa perheissä.

Ura

BtoB 
Seo debytoi Cube Entertainmentin poikabändin BtoB johtajana ja päälaulajana 21. maaliskuuta 2012 singlellä "Insane". Eunkwang sanoitti yhtyeen neljännellä mini-albumilla Beep Beep olevan kappaleen "Melody", joka on omistettu heidän samannimisille faneilleen.   

Eunkwangin, Minhyukin ja Changsubin single "Sorry (미안해)" julkaistiin 5. huhtikuuta 2019 näiden kolmen BtoB:n jäsenen ollessa suorittamassa asepalvelustaan. 

Eunkwangin ollessa poissa asepalveluksensa aikana BtoB jatkoi aktiivisena ilman häntä. Lee Minhyuk toimi bändin johtajana oman aseplaveluksensa alkamiseen 7. helmikuuta 2020 asti ja Yook Sungjae hänen jälkeensä aina Eunkwangin asepalveluksen päättymiseen saakka. 

Eunkwang on myös jäsen kummassakin BtoB:n virallisessa alaryhmässä BtoB Blue sekä BtoB 4U.

Sooloaktiviteetit ja näytteleminen 

Vuonna 2012 Eunkwang julkaisi yhdessä laulaja Yoo Sung-eunin kanssa digitaalisen singlen "Love Virus". BtoB:n virallisella YouTube-kanavalla julkaistiin kappaleen musiikkivideo, jolla esiintyi 4minuten Nam Jihyun sekä laulaja Roh Ji-Hoon. 

Vuonna 2013 Seo teki musikaalinäyttelijän ensiesiintymisensä näyttelemällä Albertia musikaalissa Monte Cristo. Hän sai esiintymisellään hyvän vastaanoton. Hän näytteli myös hahmoa Chul Jin-yeok musikaalissa "총각네 야채가게 (kirjaimellisesti: Poikamiehen vihanneskauppa). 

Vuonna 2014 hänestä tuli vakionäyttelijä tvN:n viihdeohjelmassa SNL Korea 5. Eunkwang julkaisi myös kappaleen "Back In The Day" osana projektia "Cube Voice Project Part 2". 

Vuonna 2015 Eunkwang lauloi kappaleen "I Miss You" ääniraitana draamaan 가면 (kirjaimellisesti: Naamio) yhdessä laulajan Miyu kanssa.  Hän myös liittyi MBC:n virtuaaliavioliitto-viihdeohjelman 우리 결혼했어요 (kirjaimellisesti: Menimme naimisiin) studioplaneeliin bänditoverinsa Yook Sungjaen esiintyessä ohjelmassa yhdessä Red Velvetin jäsenen Joy kanssa. 

Vuosina 2017-2018 Eunkwang oli aktiivinen Korean musiikkiteatterimaailmassa. Hän näytteli musikaaleissa Hamlet, Kolme muskettisoturia, Barnum: The Great Showman sekä The Goddess is Watching. Asepalveluksensa uutisten äkillisen luonteen takia Eunkwang pystyi harjoittelustaan huolimatta esiintymään vain kuudessa Barnum: The Great Showman -musikaalin esityksessä. 

25. huhtikuuta 2020 Eunkwang piti Btobin virallisella YouTube-kanavalla 12 tunnin pituisen livelähetyksen 'Silverlight Is Back'. Tämän tarkoitus oli juhlistaa hänen paluutaan asepalveluksesta.    

7. toukokuuta 2020 tiedotettiin, että Eunkwang aikoo julkaista ensimmäisen EP-levynsä kesäkuussa. Näin ollen hänestä tuli BtoB:n kuudes sooloartistin debyytin tehnyt jäsen.  Eunkwang julkaisi 21. toukokuuta ennakkojulkaisuna singlen "Dear My Dear" (Hangul: "서랍"; kirjaimellisesti "Vetolaatikko").  EP, nimeltään FoRest: Entrance, sisälsi seitsemän kappaletta ja se julkaistiin 8. kesäkuuta 2020.

Syksyllä 2020 Cube Entertainment tiedotti Eunkwangin nousseen yhtiön hallituksen jäseneksi liityttyään artistien oikeuksien suojelukomiteaan.

Vuonna 2021 Eunkwang lauloi webdraamalle Replay: The Moment kappaleen "Why, Only You (왜, 너만)", joka julkaistiin 16. helmikuuta,, ja webtoonille Tomb Raider King kappaleen "Leaving You", joka julkaistiin 23. helmikuuta. Hän lauloi myös televisio-draamalle Let Me Be Your Light 6. joulukuuta 2021 julkaistun kappaleen "Dreamin'".  13. joulukuuta julkaistiin Eunkwangin laulama Cyworld-pelin/sivuston taustamusiikki Cyworld BGM 2021, cover Byulin vuoden 2002 kappaleesta "12월 32일" (December 32nd).

24. tammikuuta 2022 julkaistiin Eunkwangin laulama OST draamaan Moonshine, kappale "Once In A Minute (1분에 한 번)".

2. helmikuuta Eunkwang esiintyi yhdessä serkkunsa Hwang Hye Min kanssa SBS:n ohjelmassa Fantastic Family (판타스틱 패밀리-DNA 싱어), laulaen duettona artistin Ailee kappaleen "Higher".

Eunkwang esiintyi ohjelmassa Capitalism School 19. kesäkuuta 2022. Ohjelmassa kerrottiin rehellisesti vieraiden rahatilanteista ja Eunkwang paljasti menettäneensä ison osan urallaan tienaamastaan rahasta  sijoittamiseen, kryptovaluuttaan ja COVID-19 -pandemian vaikutusten osuessa rajusti hänen omistamiensa Singaporessa sijaitsevan kahvilan ja Koreassa sijaitsevan baarin toimintaan, pakottaen hänet jopa sulkemaan baarin. 

Seo Eunkwang ja BEAST:n Yang Yoseob valittiin My Playlist -ohjelman juontajiksi. 21. kesäkuuta 2022 alkaen viikoittaisessa ohjelmassa esitetään kutsuvieraiden soittolistoja suorassa lähetyksessä. 

Eunkwang valittiin yhdeksi Idolliven uuden viihdeohjelman The Door vakiojäsenistä. Viikoittaisen ohjelman ensimmäinen jakso julkaistiin 5. elokuuta 2022.  

Eunkwang valittiin myös JTBC:n selviytymisohjelman The Second World paneeliin. Ohjelmassa naisräppärit näyttävät taitojaan laulajina. Ohjelman ensimmäinen jakso julkaisttiin 30. elokuuta 2022.

Diskografia

EP-levyt 

 FoRest: Entrance (2020)

Singlet 

 "Back in the Days" (2014)
 "One Day" (2017)
 "Dear My Dear" (서랍) (2020)
 "No One Knows" (아무도 모른다) (2020)

Yhteistuotannot 

 "Love Virus" (yhdessä Yoo Sung-eunin kanssa) (2012)
 "Fingertips Love" (yhdessä Changsubin ja muiden artistien kanssa) (2016)
 "So Do You" (yhdessä NC.A:n kanssa) (2018)
 "Let's Meet Once" (yhdessä Kim Bo Kyungin kanssa) (2018)
 "Sorry (미안해)" (yhdessä Changsubin ja Minhyukin kanssa) (2019)

Soundtrackit

Filmografia

Viihdeohjelmat

Musikaalit

Radio DJ

Palkinnot ja ehdokkuudet

Lähteet

Aiheesta muualla 

 BTOB:n virallinen verkkosivusto  
 Eunkwang Twitterissä
 Eunkwang Instagramissa

Eteläkorealaiset laulajat
Eteläkorealaiset muusikot
Viihdetaiteilijat
BtoB:n jäsenet
Vuonna 1990 syntyneet
Elävät henkilöt